हेल्थ सप्लीमेंट ‘कायाकल्प’ को भी मुख्य समाचारपत्र में मिला दिया गया है. शनिवार को पाठकों को मिलने वाला बॉलीवुड के कंटेंट से भरा 18 पेजी ‘रंगोली सप्लीमेंट’ भी खत्म कर चार पेज का कर दिया गया है. सूत्रों का कहना है कि शैलेंद्र भदौरिया ने आलोक मेहता एंड कंपनी को निर्देश दे दिया है कि वे लोग एजेंडा पत्रकारिता करने से बाज आएं. शैलेंद्र भदौरिया ने बता दिया है कि उन्हें हर घटनाक्रम की जानकारी है और कोई ये न समझे कि वे लंबे समय तक आंखों में धूल झोंक सकता है. सूत्र बताते हैं कि आलोक मेहता एंड कंपनी गुपचुप तरीके से किसी नए वेंचर की तलाश में जुट गए हैं और इसके लिए उपयुक्त आसामी की तलाश की जा रही है. संभव है अगले कुछ महीनों में किसी नए प्रोजेक्ट की घोषणा कर दी जाए. आगामी लोकसभा चुनाव को देखते हुए कई बड़े नेता भी ब्लैकमनी के सहारे अखबार निकालने की तैयारी में हैं. तो, माना जा रहा है कि आलोक मेहता एक बार फिर अपने खास लोगों के साथ नए प्रोजेक्ट में छलांग लगा देंगे.